Ohjeistus oman alan ilmiön esittelyyn

* Valmistele oman ammattialasi aiheesta **kattava esittely** eli 5–10 minuuttia puhetta, jonka tueksi laadit toimivan PowerPoint-esityksen (ks. *PowerPoint-esityksen valmistelu*).
* Noudata **hyvän suullisen esityksen rakennetta** (ks. *Puhe-esityksen rakenne*).
* Harkitse tarkkaan **havaintomateriaalin** käyttöä. Esim. video voi olla hyvä lisä esitykseen, mutta ei pääasia. Älä näytä 5–10 minuutin esityksen lisäksi yli minuutin kestävää videota.

Valitse aihe omalta ammattialaltasi, esim.

1. **työväline** (kone, laite, laitteisto tms.)
2. **työsuorituksen eteneminen**
3. **alan yritys**
4. **jokin ajankohtainen tai muuten kiinnostava ilmiö.**

Mitä aiheesta kerrotaan? Vinkkejä esityksen pääkohdiksi:

* 1. **TYÖVÄLINE**
  2. miksi tarpeellinen alalla
  3. historia
  4. toiminta ja käyttö
  5. tunnetuimmat valmistajat
  6. työturvallisuusseikat

* 1. **TYÖSUORITUKSEN ETENEMINEN**
  2. tarvittavat välineet/materiaalit
  3. etukäteisvalmistelut
  4. mitä pitää osata
  5. työn eteneminen vaihe vaiheelta
  6. työturvallisuusseikat

* 1. **ALAN YRITYS**
  2. toiminta: työkohteet/tuotteet/toimenkuva
  3. sijainti
  4. henkilöstö
  5. historia
  6. tulevaisuudennäkymät
* Olipa aiheesi mikä tahansa, kerro, miten se liittyy sinuun. Onko sinulla omakohtaista kokemusta aiheestasi? Jos ei, miksi olet kiinnostunut aiheesta?
* **Hyväksyttyyn suoritukseen (T1) vaaditaan vähintään kolme pääkohtaa, jotka esittelet. Saadaksesi arvosanan H3–K5 esityksessäsi pitää olla vähintään viisi pääkohtaa. Ne voivat olla muitakin kuin edellä mainittuja.**